Y

Y ehk üpsilon ehk igreksonaveeb.ee (matemaatikas ka üü) on eesti tähestiku 32. ja viimane täht ning ladina tähestiku 25. ja eelviimane täht. 

Eesti tähestikus on y võõrtäht. 

Ajalugu
Protosemiidi wawFoiniikia waw64px|Kreeka üpsilonLadina YProtosemiidiwawFoiniikia wawKreeka üpsilonLadina Y

Üpsilon on üks ladina tähestiku nooremaid tähti, mille ajalugu on suurelt jaolt ühine U-, V- ja W-tähe ajalooga. Ta pärineb foiniikia tähest waw, mida hääldati [v]. Kreeka tähestikku võeti ta üpsilonina, mida algul hääldati [u]. (Varem juba oli sealt laenatud digamma, millest pärineb ladina F-täht.) Etruski kirja kaudu laenati sealt ladina U (õigemini V). 

1. sajandiks eKr oli aga kreeka üpsiloni hääldus häälikumuutuse tõttu muutunud, nii et seda hääldati nüüd [ü]. Kui roomlased sel ajal hakkasid palju kreeka sõnu tarvitama, kasutasid nad selle tähe märkimiseks algselt U- (V-)tähte, siis aga lisasid Sulla ajal ladina tähestiku lõppu üpsiloni. Tähte kasutati ainult kreeka laenudes.

Keskajal kasutati y-tähte i-tähe graafilise variandina.

Nimi
Eesti keeles ja paljudes teistes keeltes, sealhulgas saksa keeles) on y-tähe standardnimetus "üpsilon" (ortograafiliste variantidega), mis lähtub kreeka tähe nimest. 

Prantsuse keeles nimetatakse y-tähte i grec või y grec 'kreeka i, kreeka y', sest y-d ja i-d hääldatakse ühtemoodi ja y tajutakse kreekapärase viisina seda häälikut märkida. Analoogilised on hispaania nimetus i griega ja katalaani nimetus i grega. Prantsuse nimetus on laenatud ka teistesse keeltesse, näiteks poola igrek. Ka eesti keeles nimetatakse üpsiloni rahvapäraselt igrek, eriti matemaatilises kontekstis. See uusus on mõjutatud vene keelest, kus ladina tähte y nimetatakse prantsuse eeskujul игрек, kusjuures rõhk on esimesel silbil nagu eesti keeleski. Eestikeelne soovitatav nimetus seevastu järgib saksa keele eeskuju. 

Eesti matemaatikutel on olnud ka tava öelda muutuja y kohta lihtsalt „üü“. Lühem hääldus teeb matemaatiliste tekstide lugemise mugavamaks, kuna y on levinud muutujanimi, ning segiminekuohtu ei ole, sest ü-tähte muutujanimena peaaegu kunagi ei kasutata. 

NATO foneetilises tähestikus on Y-tähe nimi Yankee.

Sagedus

Ingliskeelses tekstis on y-tähe sagedus 1,974%. Saksakeelses tekstis on y-tähe sagedus 0,04% ning ta on sageduselt 24. kohal. Prantsuskeelses tekstis on y-tähe sagedus 0,308%, türgikeelses 3,37%.

Hääldus
Kreeka üpsilon märkis algul [u]-, hiljem [ü]-häälikut (praegu [i]-häälikut). Ladina täht y võeti tarvitusele selleks, et edasi anda [ü]-häälikut kreeka laensõnades ja pärisnimedes.

Y märgib mõnes keeles üht või mitut vokaali (vokaalitäht), mõnes konsonanti (konsonanditäht; näiteks türgi keeles), mõnes mõlemat (olenevalt positsioonist; näiteks inglise keeles).

Eesti keel
Eesti keeles järgib tähe y hääldus lähtekeele oma. Kui y-d kasutatakse ü asemel, siis on hääldus muidugi [ü].

 Y-täht ü asemel eesti keeles 
Johannes Aavik tegi ettepaneku kasutada y-d soome keele eeskujul saksa tähestikust pärineva ü-tähe asemel hääliku ü märkimiseks ning järgis ise seda oma kirjutistes. Sellest ettepanekust ei ole kunagi saanud eesti kirjakeele normi, kuid sellest on alguse saanud ypsilonlaste traditsioon eesti kirjakeele tarvitusel. 

Ypsilonliku traditsiooni üheks institutsionaalseks kandjaks on olnud EYS Veljesto, mille liikmete hulka kuulus ka Johannes Aavik. Traditsioon on levinud eelkõige opositsiooniliste ja humanitaarteaduses tegevate haritlaste ning loovharitlaskonna kaudu. Näiteks filosoofina tuntud Jaan Kangilaski (samuti Veljesto liige) on ypsilonlikku traditsiooni jätkanud. 

Nimekaim ypsilonlane oli läbi nõukogude aja vastumõtleja Uku Masing. Ypsilonlus isikupärase stiili teenistuses (näiteks Sirbi ja Eesti Ekspressi kultuurilisa Areen esseedes, kirjandusajakirjades (näiteks Looming, Vihik ja Värske Rõhk) ja ilukirjandustekstides on tänapäeval aktsepteeritud (kuigi Uku Masingu tekstide väljaandmisel on kirjastus Ilmamaa sellest loobunud). Eeskätt 1980. aastatest alates on ypsilonlus olnud punkluule üks tunnuseid. Tänapäevalgi tarvitavad y-d paljud luuletajad. Ypsilonlusest eesti kirjanduses on kirjutanud ülevaate Mart VelskerMart Velsker Y eesti kirjanduses, Vikerkaar 2001, nr 10, lk 78–86.

Paljud piirduvad y kasutamisega isiklikes märkmetes ja erakirjades. On keeruline kindlaks teha, kui palju on eesti haritlaskonnas ypsilonlasi, sest suurema jao trükiväljaannete keeletoimetajad ja korrektorid toimetavad käsikirjades esitatud y ära trükis sallitud ü-ks.

Afrikaani keel
Afrikaani keeles hääldub Y samamoodi nagu hollandi keeles Ĳ või IJ (ligikaudu [äi]).

Albaania keel
Albaania y tähistab ü-häälikut.

Galeegi keel
Galeegi keeles on tegu võõrtähega, mille hääldus oleneb lähtekeelest.

Hispaania keel
Hispaania keeles märgib y:
silbi alguses häälikut [j] (n-tähe järel afrikaati)
diftongides ay, ey, oy, uy poolvokaali [i]
sõnas y häälikut [i]

Varem kirjutati sõna alguses I asemel Y, et täht paremini silma paistaks. Aastal 1726 otsustas Hispaania Kuninglik Akadeemia tähtede y ja i kasutamise lahutada. Praegu on selline kasutus säilinud vaid mõnes nimes ja lühendis. Vanadel kirikufassaadidel võib veel näha sõna Yglesia 'kirik' (praegu iglesia).

Hollandi keel
Hollandi keeles esineb Y vaid mõnes laensõnas ja pärisnimedes, mispuhul järgitakse võimaluse korral lähtekeele hääldust. Mõnikord asendatakse Y tähega Ĳ. Vahel aga kasutatakse Y-d, et rõhutada rahvusvahelisust või ka selleks, et rahvusvaheliselt osataks hollandi nimesid hääldada (näiteks Feyenoord).

Inglise keel
Anglosaksi keeles kasutati Y-d nagu ladina keeleski [ü] edasiandmiseks. See täht laenati ladina tähestikust, mõne autori arvates moodustati sõltumatult tähtedest V ja I.

Keskinglise keeles oli [ü]-st saanud [i] ning y-tähte kasutati samamoodi nagu i-tähte. Murretes, kus [ü] oli säilinud, väljendati seda prantsuse keele eeskujul u-tähega.

Tänapäeva inglise keel järgib keskinglise keele traditsiooni. Sõnu myth ja gift, mis varem sisaldasid [ü]-häälikut, hääldatakse nüüd [i]-ga. 

Täht y hääldub:
kinnises silbis: [i] (myth [m'iθ])
rõhulises lahtises silbis: [ai] (my [m'ai])
rõhuta lahtises silbis: [i] (wintry [w'intri])
rõhulistes diftongides ay, ey, oy: poolvokaal [i]: (gray [gr'ei], grey [gr'ei], joy [dž'oi])
sõnas key [k'i:] hääldub koos e-ga [i:]
silbi alguses frikatiivina [j]: you [j'uu]

Kui trükikunst Inglismaal kasutusele võeti, siis kasutasid Wiliam Caxton ja teised Y-tähte puuduva Þ-tähe asemel, nii et sõna the trükiti kujul ye. 

Mitmetes inglise transkriptsioonides märgib y eelneva konsonandi palataliseeritust.

Itaalia keel
Itaalia keeles esineb y vaid mõnes laensõnas ning hääldus järgib võimalust mööda lähtekeelt ([j] või [i]).

Katalaani keel
Katalaani keeles kasutatakse tähte y digraafis ny, mis märgib palataliseeritud n-häälikut (hispaania ñ). Samuti on see kasutusel üksikutes laensõnades ning pärisnimedes, kus seda hääldatakse võimalust mööda lähtekeele lähedaselt, näiteks [j] sõnas yacht. 

Varem kasutati tähte y paljudes positsioonides praeguse i asemel, näiteks sõnas y 'ja' (praegu i). Samuti oli kasutusel digraaf ly palataliseeritud l-hääliku märkimiseks (praeguses ortograafias) ll.

Kõmri keel
Kõmri keeles tähistab y-täht õ-sarnast häälikut. 

Norra keel
Norra keeles hääldatakse y-tähte omasõnades [ü] või [ü:].

Poola keel
Poola keeles tähistab y-täht õ-sarnast häälikut.

Prantsuse keel
Prantsuse keeles hääldatakse y silbi alguses [j], muidu nagu i-täht samas positsioonis. 

Rootsi keel
Rootsi omasõnades on y hääldus kinnises silbis [ü], lahtises silbis [ü:].

Saksa keel
Laenudes ja võõrnimedes järgib saksakeelne hääldus võimalust mööda lähtekeelt.

Mõnes saksakeelses nimes on säilinud varasem (antiigimoe tõttu y-tähte kasutav) kirjaviis, kus i asemel kirjutati y. Nendel juhtudel hääldatakse y nagu samas positsioonis i. Näiteks Bayern 'Baieri' kirjutati enne 1825. aastat Baiern, kuid Baieri kuningas Ludwig I (1825-1848) oli suur antiikkreeka kultuuri austaja ja tema 20. oktoobril 1825 välja antud käskkirjaga hakati Bayern kirjutama y-ga. 

Šveitsisaksa keeles kasutatakse y-tähte sageli kinnise i-hääliku tähistamiseks.

Soome keel
Soome keeles on y hääldus [ü] ja yy hääldus [ü:].

Tšehhi keel
Tänapäeva tšehhi keeles hääldatakse y-tähte [i], nagu ka i-tähte. 

Ungari keel

Tänapäeva ungari keeles kasutatakse y-tähte ainult neljas digraafis: gy [dj], ly [j], ny [nj] ja ty [tj]. Ly ja j eristatakse keeleajaloolistel põhjustel (esimest hääldati varem [lj]). Ly ja ty esinevad väga harva sõna alguses: esimene sõnas lyuk 'auk' ja selle tuletistes, teine sõnas tyúk 'kana'. Ungari perekonnanimede lõpus olev y hääldub [i], näiteks Ady [adi].

Võru keel

Võru kirjaviisis tähistab y kõrgenenud õ-häälikut: nyna ('nina'), tsyyr ('ring', 'sõõr'), tsyyri ('ringi' osastavas käändes, kolmandas vältes). Tavalist, kõrgendamata õ-häälikut märgitakse seejuures nagu eesti keeleski, nt. tsõõri ('ringi' omastavas käändes, teises vältes). Võru kirjaviisi 2005. a. paranduse kohaselt soovitatakse y asemel õ-tähte kasutada, nagu tavalise õ-hääliku jaoks.

Rahvusvahelised foneetilised transkriptsioonid

IPA foneetilises transkriptsioonis ja transkriptsioonis X-SAMPA ning Kirshenbaumi süsteemis tähistab y kõrget ümarat eesvokaali [ü]. 

Sümbolid

Y-täht sümbolina
Y võib sümbolina tähendada:
ütrium, keemiline element
türosiin, aminohape
heledus televisioonis
sisemajanduse kogutoodang, rahvatulu või tulu (majandusteaduses)näivjuhtivus
Alleghany Corporation (börsisümbol)
Yukoni ala (Kanada postikood)

Y on Saksamaal Bundeswehr'''i autode tähis. 

Keskaegsetel müntidel tähistas Y Eisenachi linna (Ysen). Sama tähistus oli ka Bourges'i müntidel 1539–1772.

Asteroidide tähistes näitab Y, et asteroid avastati mingi aasta ajavahemikul 16–31. detsember.

Y-tähte on kasutatud ka Rooma numbrina 150 (tavaliselt CL). 

Y on Rootsi Västernorrlandi lääni läänitäht.

y-täht sümbolinay on matemaatikas ordinaat või sõltuv muutuja või lihtsalt teine muutuja (x-i järel). x- ja y-tähe kreeka paralleelid selles tähenduses on ksii ja eeta. 

Lühendid
Y-Y- tähistab SI-süsteemis mõõtühiku detsimaaleesliidet jotta-.

y-y-' tähistab SI-süsteemis mõõtühiku detsimaaleesliidet jokto-.

Koodid

Unicode
Suurtähe Y kui sümboli Unicode'i kood on U+0059, väiketähe y oma U+0079.

Morsetähestik
Y-tähe kood morsetähestikus on – . – –

Braille kiri
Y-tähe kood Braille kirjas on 

 XX
 .X
 XX

ASCII
Y-tähe ASCII-kood on 89 (01011001); y-tähe ASCII-kood on 121 (01111001).

EBCDIC
Y-tähe EBCDIC-kood on 232 (11101000); y-tähe EBCDIC-kood on 168 (10101000).

Viited

Kirjandus
 Johannes Aavik. Kas ü või y? Y! Tartu, Istandik, 1920.

Välislingid

Kategooria:Ladina tähed